הצטרפתי בזמן קמפיין גיוס ההמונים שהתקיים לפני כשנה. הגעתי למסקנה שהתרומה המשמעותית ביותר שלי תהיה לתרום את עצמי, והשאר היסטוריה.
לאלו קריאות אתה מתחבר במיוחד?
מתחבר לכל סוגי הקריאות, כל מה שיעשה טוב לאנשים ויאפשר להם להמשיך הלאה בשגרת יומם.
באחד הערבים היותר חורפיים שהיו השנה, כאשר גשם זלעפות וסופת רעמים בחוץ, יצאה קריאה על משיכה קלה של רכב שהתחפר בבוץ. למרות שאין לי רכב 4*4, החלטתי לצאת ולנסות לעזור. מהפרטים עלה שמדובר באבא עם ילדים קטנים שיצאו לסיבוב באחת מהחורשות בחיפה והתחפרו בבוץ. הגעתי למקום וכשראיתי את הילדים בהיסטריה הכנסתי אותם קודם כל מיד לרכבי והצעתי להם לנסות ולמשוך יחד את הרכב. הם משום מה לא הבינו את ההומור וסירבו לשתף פעולה כשהם בוכים ורוצים רק לעזוב את המקום ולחזור הביתה.
בהחלטה של רגע אמרתי לעצמי שלא הגעתי למקום לחלץ אתם מהבוץ אלא לסייע להם, ואם הסיוע הנכון הוא בהחזרתם לבית זה מה שאעשה, למרות שמדובר במרחק 20 דקות נסיעה. לקחתי את המשפחה כולה ברכב לבית ומיד שבנו למקום כדי לחלץ את הרכב התקוע. בגלל האדמה הבוצית היה צורך ברכב 4*4 ולצורך כך חבר אלינו כונן שיצא במיוחד מעתלית עם רכב 4*4. כך, תחת גשם סוער ורוחות חזקות שלעגו לכל מטריה שניסינו לפתוח, כשאנו רטובים עד לשד עצמותינו, הצלחנו בסיעתא דשמיא – אחרי שעתיים לסיים בס.א.ב מושלם.
לפני כל יציאה לאירוע להקפיד על יצירת קשר עם פותח הקריאה ולוודא שהסיוע שלך עדיין נצרך ושהרכב נמצא במקום נגיש ובטוח.
אני מעריך שלמעלה מ 100.
ההתנדבות בארגון משפיעה גם על חיי משפחתי, כך שגם הילדים שלי חיים את העזרה וכשרואים אדם שצריך עזרה כלשהי הם מיד מציעים לו שיזמין ידידים.
צירפתי כמה וכמה מתנדבים.
חוץ מלסייע למי שנזקק לכך? צילום ורכבים.
האני מאמין שלי שחובה עליי לקום ולעשות מה שהייתי רוצה שיעשו בשבילי אם אני הייתי במצב דומה.